Diari Oficial de la Generalitat Valenciana


Sumari del DOGV 8692, del 05-12-2019 (2019/9429)

Notificació de la sentència dictada en el procediment ordinari número 1118/2017.
--------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9429


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el procediment ordinari número 1118/2017. [2019/9429]  
De: Tomás Emilio Piernas Carbonell.  
Procuradora: Sara Gil Furió.  
Contra: Promociones Valencia Chiva, SL, Banco Popular, SA, i Bankia, SA.  
Procuradora: Paula Carmen Calabuig Villalba i Natalia del Moral Aznar.  
En aquest procediment ordinari número 1118/2017, seguit a instàncies de la procuradora Sara Gil Furió, en nom i representació de Tomás Emilio Piernas Carbonell, contra Promociones Valencia Chiva, SL, Banco Popular, SA, i Bankia, SA, s'ha dictat sentència de data 12 d'abril de 2019, que, literalment, és com segueix:  
  
«Sentència número 92/2019  
València, 12 d'abril de 2019  
Jo, M. Ángeles Chuliá Cerni, magistrada jutgessa del Jutjat de Primera Instància número 12 de València, he vist aquestes actuacions de judici ordinari, seguides a instàncies de Tomás Emilio Piernas Carbonell, representat per la procuradora la senyora Gil Rubio i assistit pel lletrat el senyor Barrau Bascompte contra Promociones Valencia Chiva, SL, en rebel·lia, contra Bankia, SA, representada per la procuradora la senyora del Moral Aznar i defensada pel lletrat el senyor Sáez Castro, i contra Banco Popular España, SA, representada per la procuradora la senyora Calabuig Villalba i defensada per la lletrada la senyora Guillen Santa.  
Dispositiva  
Estime la demanda interposada per Tomás Emilio Piernas Carbonell, declare la resolució del contracte de compravenda i condemne Promociones Valencia Chiva, SL, a pagar a la part actora 52.53,57 euros més interessos legals des de la data de la reclamació judicial d'acord amb l'article 576 de la Llei d'enjudiciament civil i costes processals. Banco Popular Español, SA, ha de respondre solidàriament d'aquest import (52.53,57 euros) fins a la suma de 38.343,48 euros, i el condemne a satisfer l'interés legal dels diners des de la data de càrrec en compte o pagament, d'acord amb l'article 576 de la Llei d'enjudiciament civil, i a abonar les coses processals. Així mateix, Bankia ha de respondre solidàriament de la quantitat de 52.53,57 euros, fins a la suma de 4.862,61 euros, juntament amb l'entitat promotora demandada, i ha d'abonar l'interés legal dels diners des de la data de càrrec en compte o pagament, d'acord amb l'article 576 de la Llei d'enjudiciament civil i les costes processals.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn). El recurs s'ha de presentar per mitjà d'un escrit en aquest jutjat en el termini de 20 dies hàbils, comptats des de l'endemà de la notificació, i en aquest han d'exposar-se les al·legacions en què es base la impugnació, a més de citar la resolució objecte d'apel·lació i els pronunciaments que impugna (art. 458 LEC). Cal, a més, l'acreditació prèvia d'haver consignat 50 euros en el compte de depòsits i consignacions d'aquest jutjat amb la indicació com a concepte de «recurs», seguit del codi 02 «civil-apel·lació» i la indicació d'aquests conceptes i d'aquest codi després dels 16 dígits del compte expedient (separats per un espai), si s'efectua per transferència bancària. S'han d'efectuar tants ingressos diferenciats com resolucions es recorren (disposició addicional 15 L. O. 1/2009, de 3 de novembre).  
  
Així ho dispose i signe.»  
  
Publicació La sentència anterior ha sigut llegida i publicada en audiència pública per la magistrada jutgessa que l'ha dictada en el dia de hui; en done fe.  
I, atés que es desconeix el parador del demandat, Promociones Valencia Chiva, SL, expedisc aquest edicte a fi que li valga de notificació en deguda forma.  
  
València, 2 de setembre de 2019.- La lletrada de l'Administració de justícia: Mónica Rubio Solanes.